**Ministru kabineta noteikumu projekta „Noteikumi par zvērināta tiesu izpildītāja palīga amata apliecības veidu un lietošanas kārtību” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Noteikumi par zvērināta tiesu izpildītāja palīga amata apliecības veidu un lietošanas kārtību” (turpmāk – Noteikumu projekts) izstrādāts, izpildot Tiesu izpildītāju likuma 111.2 panta otrajā daļā ietverto deleģējumu Ministru kabinetam noteikt zvērināta tiesu izpildītāja palīga amata apliecības veidu un lietošanas kārtību. |
| 2. | Pašreizējā situācija un problēmas | Līdz 2011. gada 28. februārim saskaņā ar Tiesu izpildītāju likuma 98.panta otro daļu zvērināta tiesu izpildītāja palīgs pēc zvērināta tiesu izpildītāja palīga eksāmena nokārtošanas saņēma tieslietu ministra apstiprinātu zvērināta tiesu izpildītāja palīga amata apliecību.  2011. gada 16. februārī izsludināts likums „Grozījumi Tiesu izpildītāju likumā” (likums stājies spēkā 2011. gada 1. martā). Ar minēto likumu cita starp noteikts, ka zvērināta tiesu izpildītāja palīga amata apliecības veidu un lietošanas kārtību nosaka Ministru kabinets.  Atbilstoši Tiesu izpildītāju likuma Pārejas noteikumu 29. punktam zvērināta tiesu izpildītāja palīgi, kuri nokārtojuši zvērināta tiesu izpildītāja palīga eksāmenu līdz Ministru kabineta noteikumu spēkā stāšanās dienai, saņem tieslietu ministra apstiprinātu zvērināta tiesu izpildītāja palīga amata apliecību atbilstoši kārtībai, kāda bija noteikta līdz 2011. gada 28. februārim, un saņemtās apliecības ir derīgas līdz 2011. gada 31. maijam. Līdz ar to, Noteikumu projekta pieņemšanu nepieciešams nodrošināt līdz 2011. gada 31. maijam. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Noteikumu projekts nosaka zvērināta tiesu izpildītāja palīga apliecības, kuru zvērināta tiesu izpildītāja palīgs uzrāda, veicot amata pienākumus, veidu, proti, apliecības vizuālo noformējumu un tajā iekļaujamās informācijas apjomu, un tās lietošanas kārtību.  Noteikumu projektam pievienots pielikums – „Zvērināta tiesu izpildītāja palīga amata apliecības paraugs”. |
| 5. | Projekta izstrādē iesaistītās institūcijas | Tieslietu ministrija un Latvijas Zvērinātu tiesu izpildītāju padome. |
| 6. | Iemesli, kādēļ netika nodrošināta sabiedrības līdzdalība | Konsultācijas nav notikušas, jo Noteikumu projekts neierobežo un nesašaurina nevienas personu grupas vai indivīda tiesības, kā arī nenosaka pienākumus sabiedrībai. |
| 7. | Cita informācija | Nav. |
| II. Tiesību akta projekta ietekme uz sabiedrību | | | |
| 1. | Sabiedrības mērķgrupa | Noteikumu projekta regulējums attiecināms uz zvērināta tiesu izpildītāja palīga kandidātiem, kuri nokārtojuši zvērināta tiesu izpildītāja palīga eksāmenu. | |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms. | |
| 3. | Tiesiskā regulējuma finansiālā ietekme | Nav attiecināms. | |
| 4. | Tiesiskā regulējuma nefinansiālā ietekme | Nav attiecināms. | |
| 5. | Administratīvās procedūras raksturojums | Nav attiecināms. | |
| 6. | Administratīvo izmaksu monetārs novērtējums | Nav attiecināms. | |
| 7. | Cita informācija | Nav | |

*Anotācijas III., IV., V un VI. sadaļa – nav attiecināms*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Latvijas Zvērinātu tiesu izpildītāju padome. |
| 2. | Projekta izpildes ietekme uz pārvaldes funkcijām | Ņemot vērā šobrīd noteikto kārtību, kādā tiek nodrošināta zvērināta tiesu izpildītāja palīga apliecības izsniegšanas kārtība, ar Noteikumu projektu paredzētās funkcijas tiks veiktas institūcijas esošās kompetences ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav attiecināms. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms. |
| 6. | Cita informācija | Nav. |

Tieslietu ministrs A. Štokenbergs

09.05.2011 12:40

509

E. Timpare

67036829, evija.timpare@tm.gov.lv